Eugen Kramár

Prof. **Eugen Kramár** (* 5. máj 1914, Devičie – † 30. december 1996, Bratislava) bol slovenský architekt a vysokoškolský pedagóg.

## Život
Pôsobil ako architekt, autor návrhov mnohých verejných budov. Autor administratívnej budovy Stredoslovenských elektrární v Banskej Bystrici. Vysokoškolský pedagóg STU v Bratislave. Politicky prenasledovaný a väznený. Nositeľ ceny Emila Belluša. Narodil sa 5. mája 1914 v obci Devičie (okres Krupina) v rodine evanjelického kňaza (otec Cyril, matka Valéria), ako druhý zo štyroch súrodencov (brat a dve sestry).
Roku 1920 sa s rodičmi presťahoval do Vrútok. V rokoch 19331938 absolvoval štúdium architektúry na Vysokej škole architektúry a pozemného staviteľstva ČVUT v Prahe. Roku 1941 sa oženil. S manželkou Ruženou mal dcéru Zinu a synov Ivana a Cyrila. 19411942 pracoval v stavebnej spoločnosti Tatra. Roku 19421947 založil s Štefanom Lukačovičom vlastný architektonicky ateliér. Roku 1947 ho Emil Belluš pozýva k účasti na zakladaní Fakulty architektúry SVŠT v Bratislave. V rokoch 19471950 pôsobí ako profesor Fakulty architektúry SVŠT v Bratislave.

Ako profesor pôsobil iba do roku 1950, keď ho v rámci stalinskej perzekúcie v skupinovom procese nespravodlivo obvinili a odsúdili na 14 rokov väzenia vrátane konfiškácie majetku. Roku 19501960 nespravodlivo odsúdený a väznený (vo väzení projektuje, napr. Kláštor Barnabitiek na Hradčanoch v Prahe alebo deväť bytových domov na Žižkove). Väčšiu časť výkonu trestu strávil v pražskej väznici na Pankráci. Roku 1960 ho po desiatich rokoch v rámci amnestie prezidenta z väzenia prepustili. Roku 1964 dostal Eugen Kramár vyznamenanie *Za zásluhy o výstavbu*. V rokoch 19601967 pracoval ako vedúci projektant v Stavoprojekte v Košiciach. Práve tu projektoval mnoho významných stavieb realizovaných vo Vysokých Tatrách. Roku 1967 bol rehabilitovaný. Spolu založil Združenie projektových ateliérov pri Zväze slovenských architektov v Bratislave.

Roku 1971 v čase normalizácie ho vylúčili zo Zväzu slovenských architektov a opätovne pozbavili občianskych a ľudských práv. V rokoch 19711984 pracoval ako projektant v Štátnom projektovom a typizačnom ústave v Bratislave. V rokoch 19841990 bol hlavným architektom Slovenského zväzu výrobných družstiev. Roku 1990 sa stal laureátom Ceny Emila Belluša Spolku architektov Slovenska. Roku 1993 napísal a vydal knihu *[[Umenie života]]*. V roku 1995 udelenie titulu Dr. h. c. (čestný doktorát Slovenskej technickej univerzity). V rokoch 19901996 bol autorizovaným architektom. Roku 1996 získal štátne vyznamenanie* Za rozvoj slovenskej architektúry*.

Mestské zastupiteľstvo Vrútky na svojom zasadnutí 26. februára 1992 schválilo udelenie titulu Čestný občan mesta Vrútky. Zomrel 30. decembra 1996 na Bratislavskom hrade pri preberaní vysokého vyznamenania *Pocta ministra kultúry*. Pochovaný je na cintoríne vo Vrútkach.

## Spolupráca so sochárom Rudolfom Pribišom
K významným etapám tvorby Eugena Kramára patrí aj obdobie výnimočnej spolupráce so sochárom Rudolfom Pribišom v rokoch 19751982, s ktorým výtvarne dotvoril námestia v Rajci, Rajeckých Tepliciach, Starej Turej a Prievidzi. Ich vzťah mal aj hlboko ľudský rozmer, pričom Rudolf Pribiš na rozdiel od E. Kramára nemal zďaleka taký ťažký život a ideovo predstavoval opačný názorový pól.

## Tvorba
Projektoval domy, kreslil a maľoval najmä akvarely a písal aj básne. Bol typickým predstaviteľom funkcionalizmu, pričom mu bola blízka fínska architektúra pre vzťah k prírode, jednoduchosť a používané materiály.

### Významné diela
[náhľad|[Hotel FIS]]
[thumb|[Administratívna budova spojov (Ústredná poštová správa) na Námestí Slobody]]
* *[[Slovenská národná banka v Bratislave]]* a *[[Mestské divadlo Pavla Országha Hviezdoslava|Divadlo Pavla Országha Hviezdoslava]]*, projekt 1943, realizácia 19431955, (so Š. Lukačovičom);
* *[[Administratívna budova spojov|Budova Ústrednej poštovej správy Bratislava]]* (*Administratívna budova spojov*), súťaž -1. cena 1946, realizácia 1951, (so Š. Lukačovičom);
* *Administratívna budova Fondu národnej obnovy*, Dobrovičova ul., Bratislava, projekt 1947, realizácia 1952, (so Š. Lukačovičom);
* *Administratívna budova Ústredného riaditeľstva štátnych lesov*, Staromestská ul., Bratislava, projekt 1947, realizácia 1950, (so Š. Lukačovičom);
* *Budova Zboru národnej bezpečnosti*, Račianska ul. Bratislava, projekt 1948, realizácia 1951, (so Š. Lukačovičom);
* *Štátna banka v Trenčíne*, projekt 1943, realizácia 1949, (so Š. Lukačovičom);
* *Pošta s bytovými domami v Trnave*, projekt 1949, realizácia *1953*, (so Š. Lukačovičom);
* *Rekonštrukcia divadla v Trnave*, realizácia 1947, čiast. 5; 1952, (so Š. Lukačovičom);
* *Nemocnica na Myjave*, projekt 1944, realizácia 1950, (so Š. Lukačovičom);
* *[[Lyžiarsky areál Štrbské Pleso]]* (*Areál snov*) Športový areál s mostíkmi, lanovkami, bežeckými traťami, dvoma lyžiarskymi sedačkami na Solisku, realizácia 1970, (s J. Šprlákom);
* *[[Hotel FIS]]*, Štrbské Pleso, realizácia 1970;
* *Horská služba v [[Starý Smokovec|Starom Smokovci]]*, realizácia 1966; ČEDOK v Starom Smokovci, realizácia 1967;
* *[[Hotel URÁN]] [[Tatranská Lomnica]]*, realizácia 1973;
* *Barnabitky na Hradčanskom nám. Praha a rehabilitácia kláštora*, realizácia 1958 *9 bytových domov v Prahe – Žižkov*
* *[[Železničná stanica Štrbské Pleso]]* realizácia 1970, (s T. Kleinom);
* *Eurocamp FICC v Tatranskej Lomnici*, realizácia 1974, (s A. Valentovičom a E. Csellághom);
* *Bytové domy Pod Lesom v Smokovci*, realizácia 1969, (s T. Kleinom)
* Školy v Zlatých Moravciach, Poprade, Košiciach, Rudníku, Hrnčiarskych Zalužanoch; kniha *Umenie života*.
* *SAS*, Bratislava 1994

## Zdroje
* Kto bol kto v histórii Banskej Bystrice 12552000
* 
* *Časopis Projekt* 33, rok 1991, číslo 3, str. 34 – 37
*   s. 82 – 83
* 
* Kramár, Eugen. In: 

Kategória:Osobnosti z Devičia
Kategória:Slovenskí architekti
Kategória:Slovenskí politickí väzni
Kategória:Slovenskí univerzitní profesori
Kategória:Držitelia Ceny Dušana Jurkoviča
Kategória:Laureáti Ceny Emila Belluša
Kategória:Vyučujúci na Fakulte architektúry Slovenskej technickej univerzity v Bratislave
Kategória:Absolventi Českého vysokého učení technického
Kategória:Držitelia čestných doktorátov Slovenskej technickej univerzity v Bratislave